2022.12.6.
HU
Az Európai Unió Hivatalos Lapja
L 314/71
Az egészségügyi válságtanács segítséget és útmutatást nyújt a Bizottságnak a 7–13. cikk alapján meghozandó intézkedések előkészítéséhez és végrehajtásához.
Ennek érdekében a Bizottság állandó információellátást tart fenn az egészségügyi válságtanács számára minden tervezett intézkedésről vagy már meghozott intézkedésről.
(2) A válságtanács működése megszűnik, amennyiben valamennyi, a 7–13. cikkben meghatározott intézkedést deaktiválják vagy azok hatályukat vesztik.
(3) Az egészségügyi válságtanácsot a Bizottság és a tagállamok egy-egy képviselője alkotja.
Minden egyes tagállam kinevezi képviselőjét és helyettes képviselőjét.
Az egészségügyi válságtanács titkársági feladatainak ellátását a Bizottság biztosítja.
(4)
Az egészségügyi válságtanács társelnöki tisztét a Bizottság és a Tanács soros elnökségét betöltő tagállam látja el.
Az egészségügyi válságtanács biztosítja valamennyi releváns uniós intézmény, szerv, hivatal és ügynökség, köztük az Európai Gyógyszerügynökség (EMA), az Európai Betegségmegelőzési és Járványvédelmi Központ (ECDC), valamint a közegészségügyi szükséghelyzetekkel foglalkozó tanácsadó bizottság megfigyelőként való részvételét.
Az egészségügyi válságtanács megfigyelőként meghívja az Európai Parlament egy képviselőjét és az Egészségügyi Biztonsági Bizottság egy tagállami képviselőjét, valamint – adott esetben és eljárási szabályzatával összhangban – az Egészségügyi Világszervezet (WHO) egy képviselőjét.
(5) Az egészségügyi válságtanács biztosítja a következők alapján létrehozott struktúrákkal való koordinációt és információcserét: a) az (EU) 2022/123 rendelet, a közegészségügyi szükséghelyzet időszakában, a gyógyszerek és az orvostechnikai eszközök vonatkozásában; b) a 851/2004/EK európai parlamenti és tanácsi rendelet (12), a közegészségügyi szükséghelyzet időszakában; c) az (EU) 2022/2371 rendelet, különösen az Egészségügyi Biztonsági Bizottsággal és a közegészségügyi szükséghely­ zetekkel foglalkozó tanácsadó bizottsággal; d) az 1313/2013/EU határozat és különösen a Veszélyhelyzet-reagálási Koordinációs Központtal azzal a céllal, hogy áthidalja a válság szempontjából releváns egészségügyi ellenintézkedésekhez és nyersanyagokhoz való hozzáférés operatív hiányosságait, és szükség esetén ellássa a megfelelő helyszíni monitorozási és koordinációs feladatokat.
(6)
Az egészségügyi válságtanácsnak biztosítania kell az információcserét az IPCR-rel.
(7) Az egészségügyi válságtanács társelnökei meghívhatnak különleges szakértelemmel rendelkező szakértőket, hogy megfigyelőként – eseti alapon, valamely napirenden lévő kérdés tekintetében – vegyenek részt az egészségügyi válságtanács munkájában.
Az ilyen szakértők közé tartozhatnak a következők: uniós szervek, hivatalok és ügynökségek képviselői; nemzeti hatóságok képviselői, ideértve a központi beszerző szerveket, valamint az egészségügyi szervezeteket vagy egyesületeket is; nemzetközi szervezetek – így például a WHO, az ENSZ Élelmezési és Mezőgazdasági Szervezete (FAO) és az Állategészségügyi Világszervezet (WOAH) – képviselői; valamint a magánszektor és más érdekelt felek képviselői.
(8) Az egészségügyi válságtanács – valahányszor a helyzet megkívánja – a Bizottság vagy valamely tagállam kérésére tart ülést.
(9) A 7–13. cikkben meghatározott intézkedések előkészítése és végrehajtása során a Bizottság az egészségügyi válságtanáccsal való szoros koordinációban lép fel.
Így különösen a Bizottság – amennyiben lehetséges – az intézkedések meghozatala előtt időben konzultál az egészségügyi válságtanáccsal, és a lehető legnagyobb mértékben figyelembe veszi az egészségügyi válságtanács keretében folytatott tanácskozások eredményét.
A Bizottság beszámol az egészségügyi válságtanácsnak a meghozott intézkedésekről.
(12) Az Európai Parlament és a Tanács 851/2004/EK rendelete (2004.
április 21.) az Európai Betegségmegelőzési és Járványvédelmi Központ létrehozásáról (HL L 142., 2004.4.30., 1. o.).